Subject: FW: Automaatvastus: Hanso detailplaneeringust
From: "Evely Ehrpas" <[email-masked]>
To: <[email-masked]>
Date: Thu, 16 Apr 2026 11:50:20 +0300

Tere!

Kuna sain allpool Rita Źereenilt vastuse, et ta vist viibib puhkusel, siis
edastan oma kirja üldmaile ja palun sellele vastata.

Transpordiamet esitas Hansu kinnistu detailplaneeringule märkused
(manuses). Märkus 1 ütleb, et “Riigitee ristumiskohalt km 1,596 on
käesoleval ajal tagatud juurdepääs kinnistutele Põldmäe tee 1
(katastritunnus 72501:001:0735, 100% maatulundusmaa) ja Hanso
(katastritunnus 72501:001:0508, 100% maatulundusmaa) nende teenindamiseks
vastavalt kehtivatele maakasutuse sihtotstarvetele. Meie hinnangul on
tänasel päeval kõnealuse ristumiskoha liituva tee liiklussagedus alla 20
sõiduki ööpäevas. Sellest lähtuvalt on ristmik rekonstrueeritud meie
tüüpjoonise I järgi mis on üle 20 lisanduva sõiduki puhul ebapiisav.
Koostatud liiklusuuringu (ERC Konsultatsioon Osaühing, töö nr ERC/06/2025)
kohaselt lisandub arendusala elluviimisel kõnealusesse ristumiskohta 170
sõidukit ööpäevas. Normide lisa 1 tabeli 17 kohaselt peab kõrvalmaantee
(liiklussagedusega üle 3000 sõiduki ööpäevas) ristmike vähim vahekaugus
olema 200 m, eeldusel et liituva tee liiklussagedus on üle 20 sõiduki
ööpäevas. Kontaktalas paiknevate ristumiskohtade km 1,596 ja km 1,688
omavaheline kaugus planeeringu elluviimisel lisanduvate sõidukite tõttu on
vastuolus normidega. Nõustume riigitee ristumiskoha nihutamisega vastavalt
03.12.2024 kirjale nr 7.2-2/24/18624-2, punktis 1 toodud asukohta.”

03.12.2024 kirja punktis 1 kirjutatakse “Pöördeliiklussageduse kasvu puhul
peame vajalikuks ristumiskoha nihutamist lõuna poole, mis parandab
oluliselt ristmiku nähtavust vasakule olukorras, kus peatuses on buss või
bussi ootavad reisijad.” Täpset uue ristmiku asukohta ei ole mainitud.

Käesolevaga palun Teilt kui pädevalt asutuselt uue ristmiku täpset
asukohta.

Lugupidamisega ja ette tänades,

Evely Ehrpas

projektijuht - planeerija

 <mailto:[email-masked]> [email-masked]

+372 566 755 98

Plannum OÜ

Tartu mnt 84a, 10112 Tallinn

From: Rita Źereen <[email-masked]>
Sent: 13 April, 2026 11:24
To: Evely Ehrpas <[email-masked]>
Subject: Automaatvastus: Hanso detailplaneeringust

Tere,

Viibin puhkusel kuni 24.11-30.11 (k.a.) E-kirjadele ligipääs puudub ja
neid automaatselt edasi ei suunata.

a.      Kui Teie kiri sisaldas kooskõlastuse või taotluse soovi, siis
palun saatke see  <mailto:[email-masked]>
[email-masked]. Sellele aadressile saadetud kiri
registreeritakse ning Teid teavitatakse 1-2 tööpäeva jooksul kas kiri on
omistatud täitmiseks mulle või teisele spetsialistile.

Palun veenduge et kooskõlastamiseks esitatav projekt või planeering vastab
meie varasemalt väljastatud tingimustele või uus taotlus sisaldaks siin
toodud andmeid:  <https://www.transpordiamet.ee/mahasoidud>
https://www.transpordiamet.ee/mahasoidud

b.      Kui Teie kiri sisaldas soovi konsulteerida, siis palun võtke
minuga uuesti ühendust peale minu puhkust.

Juhin tähelepanu, et minu meiliaadressile tulnud puhkuseaegset kirja
automaatselt ei registreerita, edasi ei saadeta ja see läheb
arhiveerimisele.  Vastuse oma kirjale saate täites eelpool toodud punkte.
Aitäh!